cyanic-selkie/wikianc huggingface dataset:
Trebåtbygger
Før var det mange trebåt familier hvor yrke ofte gikk i arv fra far til sønn. Det viktigste for en båtbygger er hans/hennes nøyaktighet, godt håndlag, praktisk sans og ikke minst evnen til å se former/ linjer i skroget. Trebåtbyggeren må ha inngående materialkunnskap på flere områder på grunn av at det ofte brukes flere typer materialer i en trebåt i dag. I tillegg må båtbyggeren ha innsikt i og kunnskap om lakk, oljer og lim.
Opplæring og utdanning i faget i dag skjer hovedsakelig at det gis opplæring i bedrift. Det kreves minst fire års utdanning i faget. Rekrutteringen skjer som regel fra håndverksfag som snekker, tømrer og mekaniske fag.
N’Cho Elodie Mambo
N'Cho Elodie Mambo (født 30. mars 1981 i Abidjan) er en ivoriansk håndballspiller, som spiller venstre back for den franske klubben Mérignac. Hun spiller også for Elfenbenskystens landslag. Hun har tidligere spilt for klubben CJF Fleury-les-Aubrais.
Mambo var nummer ti på toppscorerlisten i VM 2003 i Kroatia med 43 mål, til tross for at hun bare spilte fem kamper. Under VM 2005 i Russland scoret hun 35 mål, mens hun under VM 2009 i Kina var åttende beste målscorer med 52 mål. Under VM 2011 i Brasil scoret hun 37 mål.
Santa Catarina (delstat)
Santa Catarina er en delstat i den sørlige regionen av Brasil. Nabodelstater er Rio Grande do Sul i sør og Paraná i nord, i vest grenser delstaten til Argentina. Hovedstaden heter Florianópolis og ligger på øya Santa Catarina. Delstaten hadde i 2015 et beregnet folketall på 6,819,190.
Geografi
Delstaten har skjærgård mot Atlanterhavet, med øyer, sund, og bukter. De sentrale områdene har mye furuskog mens landskapet i sørvest består av pampas.
Santa Catarina er regnet som den kaldeste delstaten i Brasil, dette på grunn av høyslettene i innlandet.
Økonomi
Santa Catarina er blant de delstatene i Brasil med høyest levestandard, og er et viktig område for landbruk og industri. Kvegdrift, mineralutvinning, elektronikk-, metallbearbeiding- og tekstilindustri er noen viktige næringsveier.
Byer
Araranguá, Blumenau, Chapecó, Criciúma, Florianópolis, Fraiburgo, Imbituba, Itajaí, Joinville, Laguna, São José og Palhoça.
Matteo Bandello
Virke
Bandello førte et omvekslende liv: Han var tidvis privatlærer, diplomat og soldat. Etter et lengre opphold i Milanokom han til Mantova der han ble huslærer til den berømte Lucrezia Gonzaga, som han dediserte et utførlig dikt til. Blant hans mange bekjentskaper var Niccolò Machiavelli. I stridighetene om Milano (1520–25) var han tilhenger av det franske parti. Det avgjørende slaget ved Pavia, da Lombardia ble erobret av keiseren, tvang Bandello til å flykte. Hans hus i Milano ble brent og hans eiendom konfiskert. Han tok tilflukt hos Cesare Fregoso, en italiensk general i fransk tjeneste, og fulgte denne til Frankrike.
Forfatter
Bandello skrev en rekke dikt, men hans berømmelse hviler utelukkende på hans omfattende samling av Novelle, i alt 214 noveller som ble samlet i fire bind, tre i 1554 og ett i 1573, og som ble meget populære. Disse novellene tilhører samme sjangre som Giovanni Boccaccios Dekameronen og Marguerite av Navarras noveller i Heptameron. Novellenes felles opprinnelse kan bli spores tilbake til gammelfranske fabliaux, skjønt noen velkjente fortellinger er åpenbart av østlig opprinnelse og en del er tatt fra antikke kilder. Bandellos noveller er vurdert som de beste i forlengelsen av Dekameronen, skjønt italienske litterater finner mangler i form av uaktsomhet og smakløsheter i stilen. Emnene veksler fra det tragiske til det komiske, spesielt det lavkomiske, og som hos Ludovico Ariosto spiller kjærligheten en overveldende rolle i alle varianter, men Bandello er mer interessert i fortellingen og dens gang, og mindre i de menneskene han forteller om.
Bandello ble oversatt til en rekke europeiske språk, og var en inspirasjon for en rekke forfattere, blant annet har William Shakespeare tatt materiale fra hans noveller, eksempelvis til skuespillene Romeo og Julie og Helligtrekongersaften, men også den spanske Lope de Vega og den svenske Urban Hjärne. I vår tid leses Bandello først og fremst som et tidsbilde.
Stenopelmatidae
Jerusalemsirisser (Stenopelmatidae) er en gruppe av rettvinger og tilhører en familiegruppe blant sirissene. Opphavet til navnet "jerusalemsirisser" er ganske uvisst, da dette stort sett er en amerikansk gruppe.
Utseende
Middelsstore til meget store (opptil 69 mm), kraftige, gjerne gulbrune sirisserLenke. De ligner på kongesirisser (Anostostomatidae), som tidligere ble regnet til denne familien, men skiller seg fra disse blant annet ved at beina ikke er like piggete, stort sett er det bare bakleggene som har to rader av pigger. Hodet er stort, rundet og glatt, gulaktig på farge, med små fasettøyne. Antennene er omtrent så lange som kroppen. Hannene har store mandibler. Thorax er temmelig liten, bakkroppen stor og rund. Vinger mangler helt. Beina er meget kraftige, men uten pigger bortsett fra på bakleggen.
Levevis
Som de fleste sirisser graver de og tilbringer mesteparten av tiden under jorden. Begge kjønn, også nymfene, lager trommelignende lyder ved å banke bakkroppen mot sidene i gangene deres eller mot bakken. Arter som ser svært like ut kan skilles ved hjelp av trommesignalene. Hannen overfører gjerne en stor, proteinrik pakke (spermatophylax) til hunnen under paringen, men ulikt en del andre rettvinger spiser hun ikke opp denne. Det forekommer at hunnen spiser opp hannen etter paringen. Stenopelmatidae er mer eller mindre altetende og kan spise både døde plantedeler, røtter, rotknoller og andre insekter. De kan være aktive både natt og dag. På grunn av den tunge bakkroppen etterlater de seg ofte karakteristiske slepespor i støv eller sand. Disse sirissene er svært trege.
Gulnesealbatross
Gulnesealbatross (Thalassarche chlororhynchos) er en stormfugl. Navnet henviser til øygruppa Tristan da Cunha i Sør-Atlanteren, der arten hekker på denne og omkringliggende øygrupper.
Det er kun to kjente observasjoner av gulnesealbatross i Norge. Den ene var en voksenfugl vest av Frøya i Trøndelag 13. april 1994. Den andre var rundt ti kilometer vest for Grip utenfor Kristiansund 28. juni 2007.
M6 (Ungarn)
Motorvei M6 er en motorvei i Ungarn som går i nord-sør-retning langs Donau og forbinder Budapest med Pécs, fylkeshovedstaden i Baranya fylke, og videre med den kroatiske grensen. Motorveien begynner ved M0 i Budapest. Den sørligste delen (Bóly – Ivándárda – Kroatia) er ennå ikke ferdigbygd, men åpningen er planlagt i 2014. M6 kommer til å være 212 km lang når den er ferdigstilt (per år 2010 er 193 km utbygd). M6 er en del av E73.
Utbygging
Den 11. juni 2006 ble motorveiens første strekning på 56 km mellom Érd og Dunaújváros åpnet for folket. 22. september 2008 ble det lagt til ytterligere 11 km da Érd ble knyttet til M0 (ringveien i Budapest). De to følgende strekningene ble ferdigbygd 31. mars 2010: Dunaújváros – Szekszárd (67 km) og Szekszárd – Bóly (47 km). I tillegg ble også motorvei M60 fra Bóly til Pécs (30 km) ferdigbygd den samme dagen.
Sentrisk kjøring
Sentrisk kjøring vil si at man kjører midt i veibanen. Dette er i utgangspunktet ulovlig, men høye og brede kjøretøyer kjører til tider sentrisk i lave, smale tunneler for å unngå å skrape borti tunneltaket eller -veggene. Sentrisk kjøring er farlig, fordi det medfører risiko for kollisjon. Det kan imidlertid gis dispensasjon til slik kjøring i spesielle tilfeller.
Mange eldre tunneler i Norge er lave og smale etter dagens standard, og sentrisk kjøring har derfor vært relativt vanlig gjennom disse tunnelene. Dette kom fram i media i 2004 og 2005. Blant tunnelene der dette er tilfellet, er Haukelitunnelen. Haukelitunnelen ble i 2007 utstrosset fra 4,0 til 4,2 meters fri høyde.
Recopa Sudamericana
Recopa Sudamericana er ett eneste oppgjør mellom vinnerne av Copa Sudamericana og Copa Libertadores.
Newman gasskraftverk
Newman gasskraftverk er et moderne varmekraftverk i El Paso County, vest i delstaten Texas i det sørlige USA. Anlegget har en installert produksjonskapasitet på 479 MW fordelt på 6 turbiner, på 85 – 121 MW hver. Operatør er energiselskapet El Paso Electric Co LLC.
Det stod ferdig utbygd i 1960–1975. Brenselkilden er naturgass, og bare unntaksvis fyringsolje.
Copper gasskraftverk
Copper gasskraftverk er et moderne varmekraftverk i El Paso County, vest i delstaten Texas i det sørlige USA. Anlegget har en installert produksjonskapasitet på 81 MW fordelt på 1 turbin. Operatør er energiselskapet El Paso Electric Co LLC.
Det stod ferdig utbygd i 1980. Brenselkilden er naturgass.
Sivilforsvarsmedaljen
Sivilforsvarsmedaljen er en norsk medalje, som tildeles for tjeneste i Sivilforsvaret, eller for fortjentsfull bistand til etaten. Medaljen ble innstiftet den 6. november 2003 og er administrert av Direktoratet for samfunnssikkerhet og beredskap. Den er en av flere etatsmedaljer i Sivilforsvaret og rangerer etter Sivilforsvarets hederskors og Sivilforsvarsmedaljen med laurbærgren, som er en selvstendig utmerkelse. Medaljen benyttes på Sivilforsvarets uniform og er også godkjent for bruk på norsk militær uniform. Statuttene ble sist revidert den 16. september 2020.
Tildeling
Medaljen blir utdelt til ansatte i Sivilforsvaret som har gjort tjeneste i til sammen 25 år i sivilforsvarsetaten, eller som har 25 års akkumulert tjeneste som ansatt i offentlig nød- og beredskapsetat, hvorav minst de 5 siste år har vært i Sivilforsvaret. For hvert femte år over 25 blir båndet forsynt med en sølvfarget stjerne, opp til maksimalt tre.
Sivilforsvarsmedaljen kan også tildeles norske og utenlandske personer i og utenfor Sivilforsvaret som har utvist særlig fortjenstfull innsats i, eller bistand til, Sivilforsvaret.
Utførelse
Medaljen er rund, utført i oksidert sølvfarget metall og har Sivilforsvarets våpenmerke på advers. Sivilforsvarets emblem viser en løve som holder et skjold foran seg, det hele med en kongekrone over. På medaljens revers står teksten «SIVILFORSVARET – FOR TJENESTER». Båndet er sølvgrått og med en tynn, blå, vertikal stripe på midten. Det kan være utstyrt med stjerner.
Prajñāpāramitāsūtraene i 500, 50 og 25 vers
Prajñāpāramitāsūtraene i 500, 50 og 25 vers er tre nært beslektede mindre prajñāpāramitātekster. Prajñāpāramitā sūtra i 50 vers (sanskrit: Prajñāpāramitārdhaśatikā) er en forkortet utgave av Prajñāpāramitā sūtra i 500 vers (sanskrit: pañchashatika prajñāpāramitā), som i seg selv er en forkortet utgave. Prajñāpāramitā sūtra i 25 vers (sanskrit: pañchavimshatika prajñāpāramitā) er en ytterligere forkortelse av den samme teksten.
Alle tre tekstene er bevart både på sanskrit, tibetansk og kinesisk.
Prajñāpāramitā sūtra i 500 vers
Teksten er bevart i et sanskrit-manuskript fra Nepal.
Tibetansk oversettelse
I den tibetanske buddhistiske kanon finnes en oversettelse fra det 8. århundre (’Phags pa shes rab kyi pha rol tu phyin pa lqa bcu pa) oversatt fra et nepalsk original-manuskript med tittelen Ārya-nāma-pañchashatika prajñāpāramitā.
Kinesisk oversettelse
Teksten ble oversatt til kinesisk med tittelen Fóshuō kāi jué zì xìng bānruò bōluómìduō Jīng (佛説開覺自性般若波羅蜜多經).
Prajñāpāramitā sūtra i 50 vers
Teksten er bevart i et sanskrit-manuskript fra Nepal.
Tibetansk oversettelse
I den tibetanske buddhistiske kanon finnes en oversettelse fra det 8. århundre (’Phags pa bcom ldan vdas ma shes rab kyi pha rol tu phyin pa lqa bcu pa) oversatt fra et nepalsk original-manuskript med tittelen Ārya bhagavati prajñāpāramitā pañchashatika.
Kinesisk oversettelse
Teksten ble oversatt til kinesisk av Dānāpala under tittelen Fóshuō wŭshí sòng shèng bānruò bōluómì jīng (佛說五十頌聖般若波羅蜜經).
Prajñāpāramitā sūtra i 25 vers er en av de minste Prajñāpāramitā-tekstene. Det er en forkortet utgave av Prajñāpāramitā sūtra i 50 vers, som igjen er en forkortet utgave av Prajñāpāramitā sūtra i 500 vers.
Prajñāpāramitā sūtra i 25 vers
Teksten er bevart i et sanskrit-manuskript fra Nepal.
Tibetansk oversettelse
I den tibetanske buddhistiske kanon finnes en oversettelse fra det 8. århundre – (’Phags pa shes rab kyi pha rol tu phyin pavi sgo nyi shu rtza lqa pa zhes bya ba theg pa chen po’i mdo) – oversatt fra et Nepalsk original-manuskript med tittelen Ārya pañchavimshatika prajñāpāramitāmukha nāma mahāyāna sūtra.
I den tibetanske kanon finnes det også en tantrisk versjon med den samme tittel.
Kinesisk oversettelse
Denne lille teksten ble også oversatt til kinesisk med tittelen Fóshuō kāi jué zì xìng bānruò bōluómìduō Jīng (佛説開覺自性般若波羅蜜多經).
Empusidae
Empusidae er en gruppe (familie) av insekter som tilhører ordenen knelere.
Utseende
Middelsstore til store, spinkelt bygde knelere som særlig kjennes på at hodet har en høy, spiss "kam", på at forkroppen er svært lang og tynn, og på at bakkroppsleddene har nedhengende lapper på sidene. Hannene har fjærformede antenner, nymfenes antenner er kjegleformede, de voksne hunnenes korte og trådformede. Lårene har ofte også nedhengende lapper, dette bidrar til å bryte opp insektets omriss og forbedrer dermed kamuflasjen.
Liv og utvikling
Denne familien finnes særlig på blomsterenger og på steder med høyt gress. Empusidae er spinkelt bygde knelere og det tar mest ganske små byttedyr, mest små fluer. Empusidene har et grotesk utseende, men den franske entomologen Jean-Henri Fabre, som studerte knelernes atferd nøye, merket seg at disse knelerne er langt mindre aggressive enn medlemmene av familien Mantidae. Seksuell kannibalisme (at hunnen spiser hannen under paringen) forekommer visstnok ikke i denne familien. Begge kjønn flyr godt. De europeiske artene utvikler seg gjennom vinteren, og er fullvoksne om våren, de kan derfor ikke klare seg i områder med kaldt klima.
Oscar Egede-Nissen
Oscar Egede-Nissen (født 7. mars 1903 i Kristiania, død 1. november 1976) var en norsk skuespiller. Han var med i flere titalls filmer siden sin debut i 1936, hans siste var An-Magritt fra 1969.
Som barn var han en villstyring, og ble sendt til den alternativ-pedagogiske Odenwaldskolen i Tyskland. Han kom hjem og begynte på gymnaset, men strøk snart avgårde igjen, denne gangen på langtur til Sør-Amerika. Han var på hvalfangst, og i Buenos Aires. Han endte som ulovlig innvandrer i USA, og måtte la seg verve som flyver til Filippinene. Der røk han uklar med en løytnant, og ble idømt ti års straffearbeid. Hjulpet av forbindelser i Norge, blant andre statsminister Johan Ludwig Mowinckel, ble han benådet etter 14 måneder.
Da han denne gangen returnerte til Norge ble hans egne evner - og familiens forbindelser - innen teater avgjørende for hans framtid. Han begynte ved Den nationale Scene, der han i 1932 debuterte i Hamlet, og spilte mot den kjente Magda Blanc. Han gjorde lykke i rollen og ble engasjert ved teateret.
Under krigen ble han arrestert 6. januar 1941, og 21. februar plassert i Vollan fengsel. 17. februar 1942 ble han overført til Bredtved, før han ble løslatt 2. mars.
Han satt fengslet i den kamerunske byen Douala i flere sommermåneder 1955. Dette etter et slagsmål med døden til følge på Oslo-båten «Slemdal» den 3. mai 1955. Tre år etter var han i Arne Skouens film Pastor Jarman kommer hjem i den selvopplevde rollen som fyrbøter. Og, atter tre år senere var han fange i fyllearresten i filmen Hans Nielsen Hauge (1961). Før den andre verdenskrig var han i Tancred Ibsens film Valfångare (1939) som styrmannen Olav Lykke. I Vi vil leve fra 1946 var han telegrafisten Harald. Han hadde også en liten rolle i filmen Freske fraspark, som bygget på Kjell Aukrusts fortellinger. Han hadde dessuten en rekke roller i ulike oppsetninger ved radioteateret.
Han var sønn av NKP-nestoren Adam Egede-Nissen og Goggi Egede-Nissen. Han var bror til skuespillerne Aud Richter, Gerd Grieg, Ada Kramm, Stig Egede-Nissen, Lill Egede-Nissen og Gøril Havrevold. Også hans kone Unni Torkildsen (1901–68) var ved teateret.
Storlire
Storlire (vitenskapelig navn Puffinus gravis) er en stormfugl.
Peter Bredsdorff
Bredsdorff var i en rekke år leder av Københavns Kommunes byplankontor og det var i egenskap av dette at han i 1947 utarbeidet Fingerplanen. Fingerplanen er tatt opp i den danske Kulturkanonen.
I tillegg til sitt virke som utøvende arkitekt underviste han i byplanlegging ved Kunstakademiets Arkitektskole i perioden 1939–1973 og var fra 1955 professor samme sted.
Olga Meyer
Olga Meyer (født 8. august 1930 i Fana, død 24. august 2018 i Oslo ) var en norsk journalist og programleder i NRK hvor hun arbeidet fra 1969 til 2000.
Hun tok eksamen ved Volda lærarskule i 1967. I 1969 ble hun ansatt som programmedarbeider i NRK Radio. Hun arbeidet i NRKs samfunnsavdeling fra 1969 til 1993, og i Oslo-redaksjonen i P1 fra 1993 til 2000. I NRK/Radio var Meyer med i programmene Kvardagen, Forbrukaren har ordet, På direkten, Sånn er livet, Ekko og Sølvsuper. Fra 1995 hadde hun en fast spalte i Nitimen med «dyrehistorier» – historier om folks opplevelser med eller iakttagelser av dyrs adferd – som var sendt inn av lyttere fra hele landet. Hun utga senere flere bøker med utvalg av disse dyrehistoriene.
Hun fikk Kringkastingsprisen i 1981 og ble æresmedlem i Noregs Mållag i 2000.
Hun ble portrettert av Andreas Lunnan i radioprogrammet Sølvsuper i NRK/P1 i 2006.
Wave Machines
Wave Machines var et alternativ rock-band grunnlagt i Liverpool i 2007. Bandet ga ut singlene «The Greatest Escape We Ever Made» og «I Go I Go I Go» på plateselskapet Chess Club Records før de inngikk en avtale med Neapolitan Music Limited i 2008. De ga deretter ut to singler, «Keep The Lights On» og en nyinnspilling av «I Go I Go I Go».
Bandets debutalbum Wave If You're Really There ble utgitt juni 2009. Det fikk gode kritikker av NME. Gruppen har spilt på BBC 6 Music i programmer med George Lamb og Marc Riley.
Wave Machines vant publikumsprisen for beste dance-/elektronikalåt ved den niende utgaven av Independent Music Awards for «Keep The Lights On».
Bandets trommeslager, Vidar Norheim, kommer fra Molde.
Krikkand
Krikkand, også kalt lortand eller pyttand (Anas crecca) er en fugl i andefamilien.
Jakt
Krikkand kan jaktes på i perioden 10. september til 23. desember fra svenskegrensen til og med Vest-Agder fylke på fjord og hav (fri jakt) mens jakttiden i hele landet er fra 21. august til 23. desember til og med 2016.
Arthur von Rosenberg gasskraftverk
Arthur von Rosenberg gasskraftverk er et varmekraftverk i Bexar County, i delstaten Texas i det sørlige USA. Anlegget har en installert produksjonskapasitet på 536 MW fordelt på 3 turbiner, på 175 – 200 MW hver. Operatør er energiselskapet til San Antonio kommune.
Det stod ferdig utbygd i 2000. Brenselkilden er naturgass.
Coloradoørkenen
Coloradoørkenen er en del av den større Sonoraørkenen i sydvestre USA og nordøstre Mexico. Ørkenen omfatter drøyt 40,000 km² øst for Los Angeles og San Diego, og strekker seg fra San Bernardino Mountains it øst og sydøst, til Coloradoelven som har gitt navn til området. I vest ligger San Jacinto Mountains og Santa Rosa Mountains.
Coloradoørkenen omfatter blant annet de kunstig vannene Coachella Valley og Imperial Valley.
National Eye Institute (USA)
NEIs formål er å forske og understøtte forskning som skal forhindre og kurere øyesykdommer og andre synsforstyrreler.
Ballongen
Ballongen er en episodefilm fra 1946 med Nils Poppe i hovedrollen i fem ulike roller.
Om filmen
Ballongen er en av Poppes alvorligst filmer og ble aldri noen suksess hos publikum. Den ble regissert av Poppe selv, i likhet med den tragikomiske filmen Penger som släpptes straks før Ballongen. Filmen hadde premiere 7. oktober 1947 og fikk god kritikk, men ble ingen publikumssuksess. Som forfilm til Ballongen vistes villmarksfilmen Arne Sucksdorffs Skuggor över snön ved premieren  som av samtlige kritiker ble betegnet som noe av et mesterverk.
UTC+14.00
UTC+14.00 er en tidssone som ligger fjorten timer før standardtiden UTC. Den ligger umiddelbart vest for datolinjen (men opptil 30° øst for 180°-lengdegraden), og den er dermed den første delen av planeten som starter hver nye dag. I 2012 omfattet UTC+14.00 følgende områder:
Eksterne lenker
Huso horario
Jacob Nicolai Walsøe
Jacob Nicolai Walsøe (født 26. september 1819 på Myklebostad i det som da var en del av Lødingen, død oktober 1869 i Christiania) var en norsk kunstmaler, oppfinner og hvalfangstpioner. Han var oppfinner av granatharpunen for hvalfangst, og en forløper til den mere kjente Svend Foyn.
Hans rastløse kunstner- og oppfinnernatur, samt de økonomiske hårde tider, gjorde at han konsentrerte seg om oppfinnelser; i første omgang innen hvalfangst og utfordringen med en effektiv fangstmetode. Han søkte allerede på 1840-tallet myndighetene om støtte til sine mange eksperimenter.
I kilder, bl.a. i en senere artikkel i Bergensposten fra 1863, står at Walsøe også på et tidlig tidspunkt arbeidet med utskyting av forgiftede harpuner. Den første harpun for kanon hadde innlagt gift som skulle forgifte hvalen således at den døde og drev i land.
Allerede som ungdom arbeidet han med sin ide om å nytte en «Exploderende Piil» granatharpun til hvalfangst. I siste halvdel av 1840-årene lanserte han ideen om denne og i 1849 ga Selskapet for Norges Vel ham 50 spesidaler til fortsatt arbeide med granatharpunen.
Walsøe var kommet godt i gang med sin oppfinnelse og gjennomførte demonstrasjoner og prøveskyting under kontroll av artillerikaptein H.N.S. Wergeland. Walsøes oppfinnelse besto på dette tidspunkt av et prosjektil som var konstruert som en pil og forsynt med en sprengladning av fint, sterkt krutt. Et brannrør fikk prosjektilet til å eksplodere, enten idet det traff målet eller straks etterpå. Det kunne også sikres mot ufrivillig eksplosjon. Som skytevåpen nyttet Walsøe et meget solid og slettløpet gevær, konstruert av ham selv. Ved hjelp av en sinnrik innretning ved geværet kunne dette holdes i sikte på frihånd i ca. et kvarters tid.
Fra Tromsø sendte Walsøe inn en søknad om patent på sin oppfinnelse i juni 1851. Søknaden ble anbefalt av Industriklassen i Selskapet for Norges Vel, men ble forkastet av Indredepartementet som hevdet at Walsøe hadde mottatt offentlig støtte til sine eksperimenter og derfor ikke kunne innrømmes noe patent. Dette avslaget var en stor skuffelse for Walsøe som selv ikke hadde god nok økonomi til å fortsette arbeidet i større skala. Han reiste fra dør til dør i Trondheim og i Nord-Norge for å reise kapital, men klarte kun å fremskaffe 4 000 spd., som var en for liten totalsum. Han fortsatte allikevel sine fangstforsøk og skjøt og drepte flere hvaler i 1852 med sin granatharpun.
En av de store utfordringene med granatharpunen og en kanon for utskyting, var å skaffe en egnet båt til forsøk og videre utvikling. Til sine egne forsøk brukte han en 25 fots nordlandsbåt. Han lanserte selv ideen om et lite dampskip som plattform og var også på dette området forut for sin samtid og en pioner. Ti år senere utviklet Svend Foyn den første moderne dampbåt for hvalfangst, «Spes & Fides».
Walsøe ble ansatt som lensmann i Karlsøy i Troms i 1853, hvor han kjøpte eiendommen Kammen og stiftet familie. Han giftet seg med Hanna Lovise f. Figenscou samme år. De fikk ett barn, Laura Elisabeth f. 1854.
I 1869 kom han med en ny oppfinnelse: en «voteringsmaskin» for Stortinget. Oppfinnelsen fikk stor publisitet i aviser og på Stortinget, men førte ikke til noe konkret.
Jacob Nicolai Walsøe omkom ved drukning i Akerselva i Christiania i oktober 1869. Det er antakelig noe mer enn et tilfelle at dette skjedde kort tid etter at det hadde lykkes Svend Foyn å gjøre hvalfangsten til en sikker og inntektsgivende næringsvei. I Christiania skifteretts dødsfallprotokoll fra 14. okto­ber 1869 står å lese: «Liget af en ukjendt Mandsperson fundet i Akers­elven 12. ds., begraves på fat­tigkassens Regning.»
Erik Hagen
Erik Bjørnstad Hagen (født 20. juli 1975) er en norsk fotballspiller. Han spilte sist for JIF Jevnaker etter at han sluttet hos Hønefoss BK. Hagen har også spilt for, og var i flere år utenlandsproff i russiske Zenit St. Petersburg.
Klubbspill
Hagen begynte karrieren i klubbene Veme, Jevnaker, Liv/Fossekallen og Strømsgodset. Han prøvespilte i Millwall FC som tenåring.
Vålerenga
Sammen med tvillingbroren Rune ble Hagen hentet til VIF før 2000-sesongen. Erik Hagen spilte seg raskt inn i Klanens hjerter med sin kompromissløse spillestil. Det var i sin første periode i Vålerenga at han fikk tilnavnet «Panzer».
Hagen utgjorde sammen med midtstopperkollega Kjetil Wæhler tippeligaens gjerrigste stopperpar i sesongen 2004, og Vålerenga slapp inn bare 22 mål i det som ble sølvsesongen, ni færre enn Lyn som var Tippeligaens nest gjerrigste lag det året. Laget hadde også færrest tap i Tippeligaen (fire), og flest poeng (48), det samme som Rosenborg. Trondheims-laget vant imidlertid serien med samme målforskjell, men med flere scorede mål, med sine 52 mot Vålerengas 40.
Hagen var også kjent for kontroversielle utspill. Blant disse var en «hatliste» over andre norske spillere i bladet Vål'enga Magasin, der blant annet Rosenborgs Vidar Riseth ble omtalt som «den største riksklysa».
Zenit
Omtrent samtidig med sin landslagsdebut ble Hagen solgt fra Vålerenga til den russiske klubben FK Zenit i St. Petersburg for ca. 8 millioner kroner. I 2005 spilte Hagen 28 seriekamper for Zenit, og fikk 12 gule kort. I januar 2006 ble han valgt til visekaptein av laget.
Sommeren 2007 endret situasjonen seg, og Hagen ønsket seg vekk fra FK Zenit etter at den russiske klubben kjøpte en ny midtstopper.
Wigan
Den 29. januar 2008 signerte Erik Hagen en leieavtale med Wigan, noe som sikret han spill i Premier League frem til sesongslutt. Hans eneste kamp for førstelaget var i et bortetap mot Portsmouth.
Retur til Vålerenga
29. juli 2008 ble Hagen presentert på Ullevaal Stadion før Vålerengas seriekamp mot Tromsø. Der ble det klart at Hagen har signert med Osloklubben ut 2010 til ellevill jubel fra Klanen. Hagen ble der gjenforent med sin tidligere makker Kjetil Wæhler.
Under oppkjøringen til 2009-sesongen markerte Hagen seg ved å få rødt kort i en treningskamp mot russiske Rubin Kazan på La Manga, da han ropte «din idiot» til linjemannen.
Retur til Hønefoss
I 2010 tegnet han kontrakt med Hønefoss BK. Han spilte sin første kamp på hjemmebane 17. april, mot Viking.
Tilbake på Jevnaker
Erik Hagen signerte igjen for JIF og han spilte sin "første" kamp for Jevnaker 15. august 2011. 4 minutter før slutt fikk han rødt kort.
Landslagsspill
I oktober 2004 debuterte Erik Hagen på det norske landslaget, 29 år gammel. Hagen har spilt 28 A-landskamper for, og scoret 3 mål (pr 28. juli 2008).
Etter returen til Vålerenga og at Egil «Drillo» Olsen ble ansatt som ny norsk landslagstrener i januar 2009, uttalte Hagen til media at «Jeg vil ikke spille på landslaget under Drillo», noe han begrunnet med at Olsen «har ødelagt norsk fotball i 20 år, og nå setter han i gang igjen.»
Eyðun Andreassen
Eyðun Andreassen (født 1945) er en færøysk folklorist. Han er professor emeritus i muntlig historie ved Fróðskaparsetur Føroya.
Han vokste opp på Skúvoy og i Tórshavn, der foreldrene var lærere.
Han tok magistergraden i folkloristikk ved Universitetet i Oslo i 1976 og doktorgraden ved Københavns Universitet i 1992 på en avhandling om offentlighetens utvikling på Færøyene. I 1988 begynte han som lektor i muntlig historie ved Fróðskaparsetur Føroya, og i 1996 ble han professor.
Steve Morse
Steven J. Morse (født 28. juli 1954 i Hamilton i Ohio) er en amerikansk gitarist, mest kjent fra Deep Purple, der han har vært medlem siden 1994. Han har også spilt i bandet Kansas, samt Dixie Dregs, og Steve Morse Band.
Eyðun Andreassen
Andreassen har vært formann i Føroya Fróðskaparfelag fra 1997 til 2000, formann i Færøyenes forskningsråd og styremedlem i Dansk-Færøsk Kulturfond og styremedlem i Rithøvundafelag Føroya.
Steve Morse
Steve Morse har bistått til det «nye» Deep Purple med sin unike spillestil, og har per 2009 medvirket på Deep Purple-albumene Purpendicular fra 1996, Abandon fra 1998, Bananas utgitt i 2003 samt Rapture of the Deep som ble utgitt i 2005.
Eyðun Andreassen
I 1987 ble han tildelt M.A. Jacobsens Heiðursløn for faglitteratur.
Orthogastropoda
Orthogastropoda er bløtdyr, og en stor gruppe snegler som lever i saltvann (marine), ferskvann og på land. De omfatter de aller fleste av sneglene.
Orthogastropoda utgjør én av to grupper snegler, og er søstergruppe til Eogastropoda, som består av bare 5 familiegrupper.
Systematisk inndeling
Denne inndelingen følger Bouchet, P. & Rocroi, J.-P. 2005. Gruppene merket
Eksterne lenker
Брюхоногие
KFA
KFA er en forkortelse for:
Eogastropoda
Eogastropoda er bløtdyr, og en gruppe snegler som lever i saltvann eller i strandsonen (marine). De omfatter blant annet albusnegler og skilpaddesnegler.
Eogastropoda er en forholdvis liten gruppe og består av de mest primitive sneglene.
Systematisk inndeling
Eogastropoda utgjør en av to grupper snegler. De er søstergruppe til Orthogastropoda.
Inndelingen inkluderer familiegrupper som er utdødde, basert på funn av fossiler. De er merket med †.
Sivilforsvarets medalje for internasjonal tjeneste
Sivilforsvarets medalje for internasjonal innsats (tidligere «internasjonal tjeneste») er en norsk medalje som tildeles personell i Sivilforsvaret for deltagelse i internasjonal innsats. Medaljen ble innstiftet i 6. november 2003 og blir administrert av Direktoratet for samfunnssikkerhet og beredskap. Statuttene ble sist endret 16. september 2020. Det er den lavest rangerte medaljen av Sivilforsvarets fire medaljer. Medaljen benyttes på Sivilforsvarets uniform og er også godkjent for bruk på norsk militær uniform.
Tildeling
Sivilforsvarets medalje for internasjonal innsats tildeles personer som har deltatt i internasjonal innsats for Sivilforsvaret, besluttet av norske myndigheter. Deltakelsen skal være av minimum fire ukers varighet.
For hver femte måneds akkumulert internasjonal tjeneste bæres en sølvfarget stjerne på medaljebåndet, opp til maksimalt tre. Ved 60 måneders tjeneste bæres medaljen med laurbærgren.
Utenlandstjeneste i Norwegian Support Team (NST), Norwegian UNDAC Support (NUS) og Norwegian Emergency Medical Team (NOR EMT) regnes i denne forbindelse som å ha deltatt i internasjonal innsats for Sivilforsvaret, selv om innsatsen ikke foregår i Sivilforsvarets uniform eller under det internasjonale beskyttelsesmerket for sivilforsvar (blå oppadpekende trekant på oransje bakgrunn).
Utførelse
Medaljen er rund, i sølvfarget metall og har på advers en stilisert jordklode besatt med trekanter og med Sivilforsvarets emblem på høyre side. På reversen står inskripsjonen «SIVILFORSVARET – FOR INTERNASJONAL INNSATS». Medaljebåndet er sølvgrått og med en tynn, blå, vertikal stripe langs hver side. Det kan utstyres med stjerner eller laurbærgren.
Tatarer
Tatarer (tatarisk: tatarlar, med kyrillisk skrift: татарлар) er en tyrkisk folkegruppe som har tatarisk som morsmål. De fleste tatarer bor i Russland, der de er den nest største folkegruppen. En god del bor i Ukraina (Halvøya Krim nord for Svartehavet). Ved folketellingen i Russland i 2002 var det 5 558 000 mennesker som registrerte seg som tatarer, noe som utgjør 3,8% av landets befolkning. Den største konsentrasjonen av tatarer finnes i republikken Tatarstan, der tatarer utgjør et knapt flertall, 51 % av befolkningen, og i naborepublikken Basjkortostan der de utgjør 28%, men det bor tatarer over hele Russland. De fleste tatarer er sunni-muslimer.
Det finnes flere undergrupper av tatarer, som av og til blir regnet som egne folkeslag. Disse omfatter blant annet krim-tatarer på Krim-halvøya i Ukraina og sibir-tatarer. En kompliserende faktor er at det i Russland i tsar-tiden var vanlig å kalle tyrkiske folkeslag fra aserbajdsjanere til sibirske folkeslag for tatarer.
Etymologi
Tartar og tatar kommer av gammeltyrkisk, tatarlar ("en vill og utemmet person").
Opprinnelse og historie
De opprinnelige tatarer (ta-ta) oppholdt seg i de nordøstlige deler av Gobiørkenen og trakk østover til et område som strakk seg fra det som i dag er det sørøstlige Mongolia. De ble først underkuet av khitanerne som tidlig på 900-tallet etablerte Liao-dynastiet i Kina, og trakk seg da sørover. På 1100-tallet ble de underkuet av og vel for det meste assimilert med mongolene under Djengis Khan.
Men grupper av tatarene hadde da allerede migrert vestover, og i forskjellige migrasjoner kom de inn i Vest-Sibir og de russiske stepper.
I Europa i middelalderen ble betegnelsen tatarer brukt om mongolene. I omtale av russisk middelalder blir også uttrykkene tatarer og mongoler brukt om hverandre i Russland i dag. Sannsynligvis er dagens tatarer resultat av en assimilering av mongolene, som invaderte store deler av Asia og Øst-Europa på 1200-tallet, med noen av folkeslagene de hadde erobret, spesielt volga-bulgarerne. På 1400-tallet fantes det flere mongolsk-tatariske statsdannelser eller khanater, alle avløserstater av Den gylne horde: Kazan-khanatet, Astrakhan-khanatet, Krim-khanatet og Sibir-khanatet. Kazan ble erobret av russerne i 1552, Astrakhan i 1556 og Sibir-khanatet i 1582. Krim-khanatet overlevde, til dels som en vasall av Det osmanske riket frem til 1783.
Lysefjorden
Lysefjorden er navnet på flere fjorder i Norge:
Åse Wisløff Nilssen
Åse Wisløff Nilssen (født 20. juli 1945 i Vinger, Hedmark) er en norsk politiker (KrF). Hun er utdannet sykepleier. Hun ble innvalgt på Stortinget fra Hedmark i 1997.
Fra 1987 til 1991 var hun medlem av fylkestinget i Hedmark. Deretter satt hun i Kongsvinger kommunestyre fram til 1995, før hun hadde en toårsperiode på fylkestinget igjen. Hun ble valgt inn på Stortinget i 1997 og gjenvalgt i 2001. Hun stilte øverst på KrFs liste i Hedmark også ved valget i 2005, men ble ikke gjenvalgt. Hun har arbeidet mye med interessepolitikk, og har vært en utrettelig talskvinne for personer med dysleksi. Hun har vært forbundsleder i deres organisasjon, og hovedstyreleder i Funksjonshemmedes Fellesorganisasjon (FFO). Fra 2006 til 2007 var hun medlem av Forsvarspolitisk utvalg.
Mabamennesket
Mabamennesket ( 马坝人 pinyin: Mǎbà Rén) er premoderne hominider hvis levninger ble oppdaget i en hule nær byen Maba i byprefekturet Shaoguan nord i provinsen Guangdong i Kina.
Kulturarvsstyrelsen
Kulturarvsstyrelsen var en dansk institusjon under Kulturministeriet. Den ble opprettet 1. januar 2002 og hadde ansvaret for den delen av kulturarven som omfatter fortidsminner, fredede bygninger og samlingene på de statlige og statsanerkjente museene.
Kulturarvsstyrelsen hadde flere oppgaver og skulle blant annet gi råd til kulturministeren og Kulturministeriet, utarbeide lovforslag på kulturarvsområdet og forvalte museumsloven.
I 2012 ble Kulturarvsstyrelsen lagt sammen med Kunststyrelsen og Biblioteksstyrelsen, til Kulturstyrelsen.
Victoriasjøen
Victoriasjøen eller Victoria Nyanza (også kalt Nalubaale) er den største innsjøen i Afrika, med et areal på 68 800 km². Det er også den nest største ferskvannssjøen i verden (bare Lake Superior er større) og verdens største tropiske innsjø. Innsjøen ligger delvis i Uganda (cirka 45%), Tanzania (cirka 49%) og Kenya (cirka 6%). Victoriasjøen ble av John Hanning Speke oppkalt etter dronning Viktoria av Storbritannia. Han var den første europeeren som besøkte innsjøen (1863).
Innsjøen er kun 84 meter på det dypeste med en gjennomsnittsdybde på 40 meter, men er den syvende største ferskvannsjøen i verden ut fra volum, og inneholder 2 750 km³ vann. Innsjøen har et nedbørfelt på 184 000 km². 80 prosent av innsjøens vannmasse stammer fra nedbør, mens de resterende 20 prosentene stammer fra ulike andre tilsig, blant annet elvene Kagera (størst) og Mara. Den drenerer til elvene Hvite Nil, som kilden til den lengste grenen av Nilen, og Katonga. Innsjøen ligger på et elevert platå i den vestlige delen av Riftdalen, cirka 1 133 moh. Victoriasjøen har en kystlinje på 3 440 km og mer enn 3 000 øyer, og mange er bosatt der. Dette gjelder blant annet Sseseøyene i Uganda, en større øygruppe i den nordvestlige delen av innsjøen, som også trekker til seg stadig flere turister.
Victoriasjøen er en biologisk viktig innsjø med stort biologisk mangfold, der forskere kan studere mange ulike sider av evolusjonen. Historisk sett har innsjøen også vært matfat for millioner av mennesker i landene rundt den.
Nilabbor (Lates niloticus) ble satt ut i innsjøen som et eksperiment sent på 1950-tallet og tidlig på 1960-tallet, fordi arten er en ettertraktet matfisk. Nilabbor er imidlertid en grådig rovfisk, som har gjort stor skade på de de naturlige artene i innsjøen. Mange av dem har blitt utryddet. Sjøen ble invadert av vannhyasint (Eichhornia crassipes) i 1989, etter at den vakre planten først hadde invadert Kyogasjøen i 1988. Planten okkuperte grunne, beskyttende bukter, som var viktige for yngelproduksjonen til fisk. Det førte til at småfisken ble et lett offer for nilabboren.
Ian Watkins
Ian David Carslick Watkins (født 30. juli 1977 i Pontypridd i Wales) var vokalisten i alternativ metal-bandet Lostprophets, og var tidligere trommeslager i bandet Public Disturbance.
I 2013 ble han dømt til flere års fengsel for seksuelle overgrep.
Oppvekst
Watkins vokste opp i byen Pontypridd i Wales, nær Cardiff, hvor han gikk på Hawthorn skole sammen med mesteparten av dagens medlemmer av Lostprophets. Der lærte han å spille trommer. Han var en stor fan av band som Faith No More, Red Hot Chili Peppers og Megadeth.
På skolen ble Mike Lewis og Ian gode venner, med rock- og metall-musikk som felles interesse. Dette gjorde at de dannet et trash metal-band sammen i 1991 som het Aftermath.
Personlig liv
Watkins driver med straight edge sammen med bandmedlemmene Lee Gaze og Mike Lewis. Ian Watkins var sammen med Fearne Cotton fra 2004 til 2005. Han har også vært sammen med Alexa Chung.
Arrestasjon og dom
Watkins ble arrestert i 2012 etter at politiet fant pornografiske bilder av barn i hans hjem i Wales. I 2013 Watkins ble dømt for seksuell overgrep mot barn og dømt til 35 år fengsel.
Korean Friendship Association
Korean Friendship Association (KFA) ble grunnlagt i Spania i november 2000 av Alejandro Cao de Benos de Les y Pérez med Alliance française og British Council som forbilder. Formålet for KFA er å bygge internasjonalt vennskap med Nord-Korea, og de viktigste arbeidsoppgavene består i å vise Nord-Korea for omverdenen slik KFA ser landet, å spre koreansk kultur og historie, samt å arbeide for en fredelig gjenforening mellom Nord-Korea og Sør-Korea, under ledelse av Nord-Korea.
Organisasjonen er støttet av Nord-Koreas regjering. KFA arrangerer blant annet turer til Nord-Korea for medlemmer og sympatisører.
Bien (tidsskrift)
'Bien. Et Maanedsskrift for Moerskabslæsning' var et norsk litterært tidsskrift som ble redigert og utgitt i Christiania fra 1832 til 1838 av Hans Thøger Winther. Flere av samtidens fremste norske forfatterne publiserte tekster gjennom Bien, bl.a. Henrik Wergeland, Johan Sebastian Welhaven, som også hjalp til med illustrasjoner, Simon Olaus Wolff og Maurits Hansen.
Sand Hill gasskraftverk
Sand Hill gasskraftverk er et varmekraftverk i Travis County, i delstaten Texas i det sørlige USA. Anlegget har en installert produksjonskapasitet på 533 MW fordelt på 5 turbiner, på 52–198 MW hver. Operatør er energiselskapet til Austin kommune.
Det stod ferdig utbygd i 2001–2004. Brenselkilden er naturgass.
I’m Gonna Wash That Man Right Outa My Hair
«I'm Gonna Wash That Man Right Outa My Hair» er en amerikansk sang fra musicalen South Pacific med melodi av Richard Rodgers og tekst av Oscar Hammerstein II Den blir fremført av den kvinnelige hovedrollefiguren Nelly Forbush og sykepleierskene. Forbush ble opprinnelig spilt av Mary Martin fra 1949. Hennes rollefigur har blitt trett av en mann, Emil De Brech, synger i dusjen og påstår at hun vil glemme ham. Vennene viser henne støtte ved å harmonisere.
«I'm Gonna Wash That Man Right Outa My Hair» ble tilpasset som kommersiell jingle for hårfargingsmiddelet Clairol i 1970-årene.
Blåbjerg Klit
Blåbjerg Klit er med ca. 64 m Danmarks høyeste klitt. Den ligger i den sørlige delen av Blåbjerg Klitplantage i Vestjylland. Blåbjerg ble tidligere brukt som landemerke for sjøfarere da det ses meget tydelig fra havet. Det er en imponerende utsikt fra toppen, og det skulle etter sigende være mulig å se 40 kirketårn fra toppen i klart vær. Mot sør ses Henne Strand og mot nord Tipperne og Ringkøbing Fjord. Mot sørøst ses Fiilsø og Henne Kirke.
På toppen av Blåbjerg er det reist en stor minnestein i bornholmsk granitt. Stenen ble reist i 1908 til minne om Thyge de Thygeson, som levde 1806–1905, og som i perioden 1861–1899 ledet beplantningen av Blåbjerg Klitplantage. Steinen ble fraktet med båt fra Bornholm til Esbjerg og derfra videre med hestevogn til sin nåværende plass.
Lysefjorden (bygd i Os)
Lysefjorden er en bygd i Bjørnafjorden kommune i Vestland. Bygda ligger ved Lysefjorden, og grenser mot Bergen kommune i nord, mot Søfteland i nordøst og mot Askvik og Os Nord i sør. I vest ligger Korsfjorden, og svært mange hytter ligger i det flotte landskapet på Drange, i det som blir regnet for å være et av de mest eksklusive hytteområdene på Vestlandet. Bygda har egen barneskole, men få arbeidsplasser, ettersom innbyggerne stort sett dagpendler til Bergen eller Os sentrum. De fleste innbyggerne bor i tettstedet Søvik.
Lysefjorden er kanskje mest kjent for de to kulturminnene Lysøen og Lyse kloster. Veldig mange av båtbyggerne som bygde båttypen Oselver holdt også til i Lysefjorden, og bygden har fremdeles et sterkt miljø som tar vare på denne båtbyggerkulturen.
Europavei 578
Europavei 578 går mellom Saratel og Chichis i Romania. Veiens lengde er rundt 290 km.
Grålire
Grålire (Ardenna grisea) er en art i stormfuglfamilien. Den besøker Nordsjøen om sommeren, blant annet kysten utenfor Norge. Om høsten flyr den sørover til hekkelpassene på den sørlige halvkule, der den blant annet hekker på øyer rundt New Zealand, Ildlandet, Falklandsøyene og Aucklandøyene med flere. Grålire er en skikkelig langdistansetrekkfugl.
Nordiske grener under Vinter-OL 1956
Under Vinter-OL 1956 i Cortina d'Ampezzo ble det arrangert åtte øvelser i nordiske grener. For første gang ble det arrangert langrennsstafett for kvinner, og i mennenes langrennsprogram byttet man ut 18 km med 15 km, mens tremila ble innført som ny olympisk distanse.
15 km
Dato: 30. januar 1956
30 km
Dato: 27. januar 1956
50 km
Dato: 2. februar 1956
4 x 10 km stafett
Dato: 4. februar 1956
10 km
Dato: 28. januar 1956
3 x 5 km stafett
Dato: 1. februar 1956
Skihopping
Dato: 5. februar 1956
Hopp / 15 km
Dato: Hopprennet 29. januar 1956, langrennet 31. januar 1956
Verdensmesterskap
Under FIS-kongressen i 1965 ble det besluttet at nordiske grener under vinter-OL fra og med vinter-OL 1924 også skulle ha status som verdensmesterskap. Det siste vinter-OL som også var verdensmesterskap i nordiske grener var vinter-OL 1980 i Lake Placid i USA.
Resultatene og medaljefordelingen for verdensmesterskapet er nøyaktig den samme som for OL. Den eneste forskjellen er resultater og medaljer oppnådd i OL av Det forente Tyskland (EUA) i perioden 1956–1964, hvor FIS har registrert resultatene og medaljene under Tyskland (GER).
Politiets medalje for internasjonal tjeneste
Politiets medalje for internasjonal tjeneste er en norsk medalje, som tildeles tjenestemenn i politietaten for internasjonal tjeneste. Medaljen ble innstiftet 14. september 2004 og blir delt ut av Politidirektøren.
Tildeling
Medaljen blir delt ut til norsk politipersonell (både uniformerte og sivile) som har deltatt i internasjonal tjeneste, etter avgjørelse av norske politiske myndigheter, i minst seks måneder. Man kan også få medaljen for spesielle oppdrag av kortere varighet, eller for fortjenestefull tjeneste utenfor Norge. Utenlandske personer som har ytt fortjenestefull bistand til norske politistyrker i utlandet. Det tildeles stjerne for tjeneste utover minste tjenestetid for tildeling, maksimalt tre stjerner. Medaljen skal bæres med laurbærgren ved mer enn 60 måneders akkumulert tjeneste i utlandet.
Medaljen kan tildeles med rosett for særlig fortjenestefull innsats.
Statutter
Statutter for Politiets medalje for internasjonal tjeneste og utdrag fra utfyllende bestemmelser:
§ 1 Politiets medalje for internasjonal tjeneste tildeles av Politidirektøren. Den er rund, forsølvet og har en diameter på 33 mm.
Forside: Kors med ekeløvsbakgrunn og politiets etatsemblem i sentrum av korsvingene. Bakside: Påskrift: POLITIET - FOR INTERNASJONAL TJENESTE. Oppheng: Oppheng/feste for bånd er utformet som en kule med en gjennom- gående ring for feste av medaljebånd.
§ 2 Medaljen bæres i et 35 mm bredt bånd i sort farge. 4 mm fra båndets ytterkanter to vertikale 4 mm brede gule striper.
§ 3 Politiets medalje for internasjonal tjeneste tildeles norsk politipersonell, uniformert og sivilt, som har deltatt i internasjonal tjeneste, besluttet av norske politiske myndigheter, i minimum 6 måneder. For spesielle oppdrag kan medaljen tildeles for kortere tjenesteperiode. Medaljen kan også tildeles for annen fortjenstfull tjeneste utenfor Norge.
§ 4 Medaljen skal bæres med laurbærgren ved mer enn 60 måneders akkumulert tjeneste
§ 5 Politiets medalje kan også tildeles utenlandske personer som på en fortjenstfull måte har ytet bistand til norske politistyrker i internasjonale operasjoner.
§ 6 Med medaljen skal det følge diplom og båndstripe samt medalje i miniatyr. Diplomet skal øverst ha bilde av medaljens forside og en tekst som beskriver medaljens navn. Videre skal diplomet fylles ut med mottakerens navn og i hvilken forbindelse medaljen er tildelt. Diplomet undertegnes av Politidirektøren.
§ 7 Medaljen er personlig eiendom og skal ikke inndras ved innehaverens død. Medaljen kan tildeles Post Mortem.